Cerem companiilor să nu mai susțină televiziunile care transmit în mod sistematic știri dovedit false, manipulează, mint, dezinformează și în acest fel influențează capacitatea românilor de a avea o înțelegere corectă a realității. Nu vom mai cumpăra produsele promovate pe Antena 3 și România TV până când aceste companii nu anunță oficial că opresc definitiv publicitatea pe aceste posturi. Dacă aceste companii continuă să cumpere publicitate pe aceste posturi, înseamnă că se identifică cu valorile acestora.

Nu putem să închidem televiziuni. Nu suntem stat totalitar. Este dreptul lor la opinie. Dar putem cere companiilor ale căror clienți suntem să ne spună dacă minciuna, dezinformarea, calomnia, instigarea la ură și la discriminare sunt valori cu care se identifică. Iar dacă nu, atunci pot să ne dovedească că nu e așa.